** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 213**

(protokols Nr. 9, 51. p.)

**Par Madonas novada pašvaldības iekšējā normatīvā akta Nr. 25 “Madonas novada pašvaldības ētikas kodekss” izdošanu**

Latvija ir neatkarīga demokrātiska republika. Demokrātija nav iedomājama bez varas un sabiedrības savstarpējāsuzticēšanās. Būtiska problēma, kura pašlaik jārisinaLatvijā, ir iedzīvotāju uzticības trūkums valsts un pašvaldību institūcijām. Efektīvsveids kā panākt uzticēšanos ir stiprināt publiskās pārvaldes ētiskumu. Ētikas kodeksa izdošana ir veids, kā reglamentēt profesionālās ētikas pamatprincipus un uzvedības standartus, kas jāievēro publiskās pārvaldes īstenotājiem attieksmē pret veicamo darbu un/vai izpildāmo amatu, savstarpējā saskarsmē, kā arī attiecībās ar citām publiskām un privātām personām, un sabiedrību kopumā.

Šobrīd jaunizveidotajā Madonas novada pašvaldībā ir darbinieku un amatpersonu ētikas pamatprincipus un uzvedības standartus reglamentē gan ar Madonas novada pašvaldības domes 2016. gada 28. jūlija lēmumu Nr. 380 (protokols Nr. 15, 1. p.) apstiprinātais Madonas novada pašvaldības Ētikas kodekss, gan ar Varakļānu novada domes 2018. gada 22. februāra lēmumu Nr.6 (protokols Nr. 2, 6. p.) apstiprinātais Varakļānu novada pašvaldības ētikas kodekss. Ir nepieciešams izdot vienu ētikas kodeksu, kas reglamentē ētikas pamatprincipus un uzvedības standartus darbiniekiem un amatpersonām jaunizveidotajā Madonas novada pašvaldībā.

Valsts pārvaldes iekārtas likuma 73. panta pirmās daļas 4. punkts nosaka, ka publiskas personas orgāns savas kompetences ietvaros var izdot iekšējos normatīvos aktus par pārvaldes amatpersonu un citu darbinieku pienākumu pildīšanu, uzvedības noteikumiem, kā arī citiem jautājumiem, kas attiecas uz iestādes darbību (iekšējie noteikumi). Pašvaldību likuma 10. panta pirmās daļas 21. punkts nosaka, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Ņemot vērā izklāstīto, pamatojoties uz Valsts pārvaldes iekārtas likuma 73. panta pirmās daļas 4. punktu un Pašvaldību likuma 10. panta pirmās daļas 21. punktu, ņemot vērā 23.09.2025. Finanšu komitejas atzinumu, atklāti balsojot: **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Izdot Madonas novada pašvaldības iekšējo normatīvo akta Nr. 25 “Madonas novada pašvaldības ētikas kodekss”;
2. Madonas novada pašvaldības izpilddirektoru noteikt par atbildīgo šī lēmuma izpildei.

*Pielikumā: Madonas novada pašvaldības ētikas kodekss.*

 Domes priekšsēdētājs A. Lungevičs

*Kvanta 28080771*